Sergio Trefaut vant i 2014 prisen for beste portugisiske film på Lisboa filmfestival for dokumentaren om denne sangtradisjonen. Cante Alentejano ble lenge ansett som trist og kjedelig, på 2000-tallet har den fått økt popularitet og status (slik fado har fått) særlig etter UNSECO-anerkjennelse i 2014. Det er usikkert hvordan stilen har oppstått - greske, jødiske og mauriske påvirkninger har vært foreslått av musikkforskere. Gregoriansk sang har også blitt foreslått som et mulig opphav. Opprinnelig ble det trolig sunget ved sosiale sammenkomster eller uformelt blant gårdsarbeidere, fra 1926 var det faste kor først i São Domingos så i Serpa. I 2014 var det anslagsvis 150 kor i Alentejo.